Kun Thisted og Aalborg Kommune lukker biblioteker.

På landsplan lukker cirka hver femte kommune bibliotekerne. Og også i Nordjylland vil næste års besparelser ramme nogle biblioteker. Sparekvniven skærer således et bibliotek i Aalborg Kommune og to i Thisted Kommune. Resten af kommunerne holder liv i de små biblioteker, viser Danmarks Biblioteksforenings budgetundersøgelse. Selvom det ikke er alle kommuner, der vælger at lukke bibliotekerne, betyder det ikke, at de går ram forbi. På Læsø bliver der for eksempel sparet 16,5 % af næste års budget, mens det ser lidt bedre ud i Frederikshavn, hvor der bliver sparret 1,6 %. Landsdelens bedste kommune, set med læseheste-øjne, er Rebild Kommune. Her bliver det således til en stigning på 2,8 % i næste års budget.